b"\n_START_ARTICLE_\nBus Stop (sang)\n_START_PARAGRAPH_\n\xc2\xabBus Stop\xc2\xbb er en britisk popsang med melodi og tekst av Graham Gouldman. Den ble spilt inn p\xc3\xa5 plate av den britiske gruppen The Hollies og utgitt p\xc3\xa5 singlen Parlophone R5469 (Storbritannia) og Imperial 66186 (USA). Produsent var Ron Richards._NEWLINE_Gouldman hadde med en versjon p\xc3\xa5 sitt debutsoloalbum, The Graham Gouldman Thing, i 1968. Den har ogs\xc3\xa5 blitt spilt inn p\xc3\xa5 plate av Herman's Hermits samt Classics IV.\n_START_SECTION_\nNorsk versjon\n_START_PARAGRAPH_\nG. Johansen har skrevet en norsk tekst. Den norske tittelen er \xc2\xab\xc3\x86re v\xc3\xa6re regnv\xc3\xa6ret\xc2\xbb. Nordre Sving har spilt inn sangen. Den ble utgitt p\xc3\xa5 LP-platen Gammalpop 1 (Tambourine TAM 1000) i 1974.\n_START_SECTION_\nBakgrunn\n_START_PARAGRAPH_\nI et intervju i 1976 fortalte Gouldman at id\xc3\xa9en til sangen hadde kommet mens han satt p\xc3\xa5 bussen p\xc3\xa5 vei hjem fra arbeidet. \xc3\x85pningslinjene ble skrevet av hans far, forfatteren Hyme Gouldman. Graham Gouldman fortsatte med resten av sangen p\xc3\xa5 sitt sovev\xc3\xa6relse, bortsett fra broen, som han fullf\xc3\xb8rte p\xc3\xa5 bussen p\xc3\xa5 vei hjem til arbeidet (en klesforretning for menn) neste dag."